सेंट्रल स्क्वेयर फाउंडेशन के चेयरमैन आशीष धवन के अनुसार 'ज्यादातर राज्यों में या तो अस्पष्ट नियम या दिशानिर्देश हैं या फिर वे इस प्रावधान को अपने यहां लागू नहीं कर रहे हैं. वहीँ शिक्षाशास्त्री प्रोफेसर ए के हरुरे का मानना है कि आरटीई एक्ट के पालन में प्राइवेट स्कूलों की कोई रूचि नहीं है. कानून के दबाव के चलते अगर वहां बच्चों को प्रवेश मिल भी जाय तो भी वहां छात्र ज्यादा समय नहीं टिक पाता. सामाजिक और आर्थिक वर्ग समान ना होने से छात्र में हीन भावना आने का खतरा रहता है. इससे स्कूल छोड़ने की प्रवृत्ति भी बढ़ रही है.